അമാൻഡ ബ്രൗൺ

അമാൻഡബ്രൗൺ ഒരു അമേരിക്കൻ ഇമ്മ്യൂണോളജിസ്റ്റും മൈക്രോബയോളജിസ്റ്റും മേരിലാൻഡിലെ ബാൾട്ടിമോറിലെ ജോൺസ് ഹോപ്കിൻസ് യൂണിവേഴ്സിറ്റി സ്കൂൾ ഓഫ് മെഡിസിനിൽ ന്യൂറോളജി, ന്യൂറോ സയൻസ് വിഷയങ്ങളുടെ അസോസിയേറ്റ് പ്രൊഫസറുമാണ്. ആദ്യത്തെ പുനഃസംയോജിത എച്ച്.ഐ.വി. വൈറസുകളിലൊന്ന് ക്ലോൺ ചെയ്യുന്നതിനും GFP (ഹരിത ഫ്ലൂറസെന്റ് പ്രോട്ടീൻ) ഉപയോഗിച്ച് എച്ച്.ഐ.വി. ബാധിത കോശങ്ങളെ ദൃശ്യവൽക്കരിക്കുന്നതിനുള്ള ഒരു നൂതന രീതി വികസിപ്പിച്ചെടുക്കുന്നതിൻറെ പേരിലും ബ്രൗൺ ശ്രദ്ധേയയാണ്.

 ആദ്യകാല ജീവിതം 
1985-ൽ റിവർസൈഡിലെ കാലിഫോർണിയ സർവകലാശാലയിൽ അണ്ടർഗ്രാജുവേറ്റ് ബിരുദ പഠനം നടത്തി. ബയോകെമിസ്ട്രി മുഖ്യ വിഷയമായി അവർ 1989 ൽ സയൻസ് ബിരുദം നേടി. ബിരുദത്തിന് ശേഷം, ബ്രൗൺ ആൽബർട്ട് ഐൻസ്റ്റീൻ കോളേജ് ഓഫ് മെഡിസിനിൽ ഉപരിപഠനം നടത്തുകയും അവിടെനിന്ന് മൈക്രോബയോളജിയിലും ഇമ്മ്യൂണോളജിയിലും പിഎച്ച്ഡി പൂർത്തിയാക്കുകയും ചെയ്തു. വില്യം ആർ ജേക്കബിന്റെ മാർഗദർശനത്തിലാണ് അവൾ അദ്ധ്യയനം നിർവ്വഹിച്ചത്. അവളുടെ പിഎച്ച്ഡി സമയത്ത്, അവൾ മാക്രോഫേജ്-പഥോജൻ ബയോളജിയിൽ താൽപ്പര്യം പ്രകടിപ്പിക്കുകയും അഡ്വാൻസ്ഡ് ബാക്റ്റീരിയൽ ജനിതകത്തെക്കുറിച്ചുള്ള കോൾഡ് സ്പ്രിംഗ് ഹാർബർ കോഴ്‌സ് എടുക്കാൻ താൽപ്പര്യപ്പെടുകയും ചെയ്തു.

 അവലംബം